
Martfű Város Polgármesterétől

5435 Martfű, Szent István tér 1. Tel: 56/450-222; Fax: 56/450-853

E-mail: titkarsag@ph.martfu.hu
Előterjesztés

a CONTACT Mentálhigiénés Konzultációs Szolgálat és Martfű Város Önkormányzata közti együttműködési megállapodásra 

Martfű Város Önkormányzata Képviselő-testületének 

2014. április 30-i ülésére

Előkészítette: Herczegné Horváth Eszter irodavezető

Véleményező: Pénzügyi, Ügyrendi és Városfejlesztési Bizottság

Döntéshozatal: egyszerű többség 

Tárgyalás módja: nyilvános ülés

Tisztelt Képviselő-testület !
A CONTACT Mentálhigiénés Konzultációs Szolgálat - 5000 Szolnok, Baross út 56. –céljai közt szerepel a megyében működő civil szervezetek szakmai és infrastruktulális segítése, melynek eredményeként erősödik a civil szervezetek és a megyei, települési, kisebbségi önkormányzatok közötti együttműködés.
Szolgáltatásaik: - jogi és közhasznúsági tanácsadás 

                - Pénzügyi, könyvviteli és adózási tanácsadás

                - Pályázati tanácsadás
                -Társadalmi felelősségvállalással kapcsolatos tanácsadás

                - Forrásteremtési tanácsadás

                - Számítógép-kezelési és informatikai tanácsadás

                - Magyar-külhoni magyar partnerségi kapcsolatok elősegítése 

                  tanácsadás

- Önkéntesség témakörével kapcsolatos tanácsadás

A szolgáltatások az ÁROP-1.1.14-2012-2012-0001 számú Civil Információs Centrum Szolnokon című pályázatból valósulnak meg. 

A Civil Információs Centrum munkatársai az elmúlt év őszén egy két napos tanfolyamot tartottak a martfűi civil szervezetek, egyesületek számára, amely nagyon hasznos információkhoz juttatta a résztvevőket. A képzésnek a Martfű Városi Művelődési Központ és Könyvtár adott otthont, a szervezésben, lebonyolításban jelentős szerepet vállalt Máté Gizella a Civil kerekasztal vezetője.
 2014. március 24-én civil Fórum keretében szintén a Civil Információs Centrum munkatársai tartottak tájékoztatót az alapítványokat, egyesületeket érintő megváltozott jogszabályokról és az aktuális feladatokról. 
A Civil Információs Centrum a továbbiakban vállalja, hogy rendszeresen - évente két alkalommal - információs napot, csoportos tanácsadást tart a helyi szervezeteknek, folyamatosan eljuttatja a hírleveleit az érdekelteknek, valamint együttműködik az önkormányzattal. Ezt  együttműködési megállapodással szeretné hivatalossá tenni.  
A megállapodás tervezet szerint az önkormányzat a tanácsadás alkalmával biztosítja a helyszínt, részt vesz a szervezésben, lebonyolításban.
A Martfű Városi Művelődési Központ és  Könyvtár igazgatónőjével történt egyeztetés szerint  az intézmény előzetes időpont egyeztetés alapján biztosítja a  helyszínt  az információs nap, tanácsadás megtartásához. A Civil Fórum vezetője pedig vállalja hogy  továbbra is közreműködik a szervezésben, lebonyolításban. 
Kérem a képviselő-testületet, az előterjesztés mellékletét képező, a CONTACT Mentálhigiénés Konzultációs Szolgálat és Martfű Város Önkormányzata közti együttműködési megállapodás tervezet megtárgyalására és jóváhagyására. 

Határozati javaslat:
Martfű Város Önkormányzata Képviselő-testületének
…../2014. (….) Ö. határozata

a CONTACT Mentálhigiénés Konzultációs Szolgálat és Martfű Város Önkormányzata közti együttműködési megállapodás elfogadásáról. 

Martfű Város Önkormányzatának Képviselő-testülete megtárgyalta a CONTACT Mentálhigiénés Konzultációs Szolgálat és Martfű Város Önkormányzata közti együttműködési megállapodás elfogadásáról szóló előterjesztést, mely alapján a határozat mellékletét képező megállapodást a CONTACT Mentálhigiénés Konzultációs Szolgálattal a megállapodást megköti.

A Képviselő-testület felhatalmazza a polgármestert a megállapodás aláírására.

Erről értesülnek: 

1. Jász-Nagykun-Szolnok Megyei Kormányhivatal Szolnok
2. Valamennyi képviselő helyben
3. Contact Mentálhigiénés Szolgálat, Szolnok
Martfű, 2014. április 22.









Dr. Kiss Edit 










polgármester

Látta: Szász Éva 

jegyző

EGYÜTTMŰKÖDÉSI MEGÁLLAPODÁS
Amely létrejött egyrészről a Civil Információs Centrumot működtető CONTACT Mentálhigiénés Konzultációs Szolgálat (továbbiakban partner), Székhely: 5000 Szolnok, Baross út 56. Adószám: 19216588-2-16; másrészről  Martfű Város Önkormányzata (továbbiakban közreműködő) képviseli: Dr. Kiss Edit polgármester Székhely: 5435 Martfű, Szent István tér 1. Adószám: 15733012-2-16
1.  A felek rögzítik, hogy jelen együttműködési megállapodás aláírásával megállapodnak abban, hogy a Civil Információs Centrum a közreműködő számára tájékoztatást nyújt a partner által kínált szolgáltatásokról, illetve a partner bevonhatóságának körülményeiről és részleteiről.
2.  Az együttműködésben közreműködő félként szereplő szervezet vállalja, hogy amennyiben a partner által nyújtott lehetőségekkel élni kíván, úgy azt a partnerrel szoros együttműködésben valósítja meg.

3.  Az együttműködő partnerek kijelentik, hogy a program megvalósítása során rendszeresen információt cserélnek egymással az esetleges tapasztalatokról, továbbá kijelentik, hogy a projektben a legjobb tudásuknak megfelelően közreműködnek.
4.  Az együttműködés tagjai a megvalósítandó cél érdekében a következő feladatokat vállalják:

A partner projektben vállalt konkrét feladatai:
Évente 2 alkalommal Információs Napot/csoportos tanácsadást tart a közreműködő településén. Hírleveleit elektronikus formában rendszeresen eljuttatja a közreműködő részére.
A közreműködő által vállalt konkrét feladatai:

Az Információs Nap/csoportos tanácsadás alkalmával a partner részére biztosítja a helyszínt, részt vesz a szervezésben, és a rendezvény lebonyolításában.
5.  Ezen megállapodás kifejezi a felek azon szándékát is, hogy a projekt lezárását követően a jövőben is együttműködnek és az addig elért eredmények további folyamatos fenntartását saját eszközeikkel is biztosítják.

A felek a fenti megállapodást, mint akaratukkal mindenben megegyezőt elolvasás után aláírták.

Kelt: Szolnok, 2014. április ….
	………………………………….
	………………………………….

